open-index/open-wikipedia-markdown huggingface dataset:
Da Bulle vo Däiz

**Da Bulle vo Däiz** (deitsch: **Der Bulle von Tölz**) is a boarische Kult-Fernsehserie, de wo ibawiegend in Däiz spuid. Hauptdorsteja is da Fischer Ottfried ois Kommissar Benno Berghammer. Sei Muada Resi (gspuit vo da Ruth Drexel) is oiwei unterwegs, um firn Benno amoi a gscheide Frau zum Suacha. Ober bis hait iss net fündig worn.

Ois Schaublotz fia de "Pension Resi" homs as Hollerhaus Irschnhausn heagnumma.

## Episodnlistn
De Listn zoagt olle Episodn, sortiat noch da Easchdausstrohlung. De Feansehserie umfosst 69 Episodn in 14 Staffen.

### Ibablick

### Staffe 1

### Staffe 2

### Staffe 3

### Staffe 4

### Staffe 5

### Staffe 6

### Staffe 7

### Staffe 8

### Staffe 9

### Staffe 10

### Staffe 11

### Staffe 12

### Staffe 13

### Staffe 14

## Im Netz
* 
* 
* Die Bullenpage
Ortstei

**Ortstei** (dt.: **Ortsteil**) is a unspezifischa Sammebegriff fia Tei vo ana Siedlung, wo an eingna Nam hom.

Städt, Gmoana bzw. Ortschoftn gliedan se weida af, aus gschichtlichn, kuituarejn, administrativn und statistischn Grindn. Dozua wean fia Ortstei untaschiedliche Begriff vawendd:

* *Doafschoft*, Tei vo ana Osiedlung am Land
* Gemarkung, Katastralgmoa, landesspezifische Fochausdrick fia grundbiachaliche-katastrale Struktuan
* *Gmoatei, Ortsbeziak, Ortschoft, Fraktion*
* *Ortslog*, oigmoana Fochausdruck fia kloaraimige Struktuan, bis hi za Adressbereiche
* *Stodtei, Quartia, Stodviadl und Stodbeziak*, ois Tei vo ana Stod, ois Tei vo ana Gmoa
* *Toischoft* fia an Tei vo Gmoana oda Gmoavabond im Gebiag
Buagamoasta

A **Buagamoasta** oder **Buagamoastarin** is s Obahapt vo oana Gmoa oda Stod.

A **Buagamoasta** oder **Buagamoastarin** is s Obahapt vo oana Gmoa oda Stod.

In Bayern wead da Buagamoasta vo de Biagarinnen und Biaga vo ana Gmoa direkt gwöid. Sei Amtszeit bedrogt sechs Joa. Da Buagamoasta vatritt sei Gmoa nach außn, fiahd an Vorsitz im Gmoa-, Moakgmoa- bzw. Stodrot und voiziagt seine Beschlüss. In kroasfreie Gmoana und in grouße Kroasstädt fiada de Bezeichnung **Obabuagamoasta** oder **Obabuagamoastarin**.

In dene Gmoana mit mehr ois 5.000 Einwohna isa in da Regl Beamta auf Zeit. Gmoana, de wos zwischn 5.000 und 10.000 Einwohna hom, kina bis zum 67. Dog voa ana Buagamoastawoi duach Gmoarotsbschluss bstimma, dass da easchte Buagamoasta Ehrenbeamta is. In Gmoana, de wos bis zu 5.000 Einwohna ham, is da Buagamoasta grundsätzlich Ehrenbeamta, aussa, da Gmoarot bschliaßt bis zu 67 Dog voa da Woi, dass da Buagamoasta Beamta auf Zeit sei soi.

De gsetzlichen Grundlogn fia de Rechtsstöllung vo de Buagamoasta findn se in da Bayerischn Gmoaordnung (BayGO) und im bayerischn Gsetz iba kommunale Woibeamte (KWBG).

De Biagavasammlung wead mindestens oamoi im Joa vom Buagamoasta oda de Biaga vo da Gmoa eibruafa.

In Östareich is es in die Loundesvafossunga va die Bundeslända greglt, ob da Buagamoasta direkt oda indirekt gwöid wiad. In da Steiamoak zum Beispü gibs agla de Gmoarotswoi, und da Buagamoasta wiad oftn vom neign Gmoaroud gwöht. In Wean is da Buagamoasta automatisch a da Loundeshauptmou.

As Ghoit vom Buagamoasta hängt vo da Ozoi vu de Gmoabiaga ow.
Westmiddlboarisch

**Westmiddlboarisch** (dt.: **Westmittelbairisch**) is de Oart, boarisch zun redn, wia mas in Owabayern, Niedaboarn und in Regiona vo Owaesdareich und Soizburg duad.

## Westmiddlboarisch in [[Obabayern]]

* As deitsche Woat "an" is z' Owabayern "o"
* Des meagt ma ob und zua aa bei Stejn in am ondan Woat, wo "an" voakemma ko: 
** Wer kann, der kann - Wer ko, der ko
** Anmelden - Omejdn
* Aa grammadikalisch hod ma do a boar Eingheiddn (Boarische Grammatik)

**Sondaforman in Sidostobabayern**

* im Cheamgau:
    
+sogt ma stott: vui, Buid, Spuin, wuid = vej, Bejd, Spejn, wejd, wia in Tein vo Niedabayern

* im Rupertiwinke:
    
+ sogt ma stott: vui, Buid, Spuin, wuid = vii, Biid, Spiin, wiid

+ do wean aa Weata mid da Siibn "ur" zua "ui" , Wia zum Beispii: kurz zua kuiz und durch wead zua duich...

+ aa wia vo Tei in Niedabayern und im Innviartl, wead: ar zua oa, wia bei schwarz zua schwoarz...

+ A Bsondaheit im Cheamgau, Rupertiwinkel, Reichahoi, Berchtsgoan, am Soizburgaland und a am westlichn Soizkammaguat is de oftvawendte Siim "ei" stott "al", wia bei Vor- Noch- und Hausnama: Seppei, Hansei, Marei, Huabei, Moarei, Miinei...
wia aa bei Sachan und Leit: Bergei, Dirnei, Mandei...

## Westmiddlboarisch (Niedabayern, Obaestareich)

* im greßdn Tei va Niedabayern (Straubing, Deggendorf), im Boarischen Woid und am untan Inn und im westmiddlboarischn Sprochgebiet va Estareich sogd ma zum deitschn Laud "an" "â": 
** Wer kann,der kann - Wea kâ, dea kâ
** Anmelden - Âmejdn
* Im Noadn vo Niedabayern songs zwa "o" zu "an", dafia songs koa wesdmiddlboarisch gfabds a sundan oa: * Goaddn=Goaddn
* schwoaz=schwoaz
* Letzdane Regl mid "oa" schdadd "a" guid a fias Innviadl
* Im westlichn Owaestareich, in de gressan Städt und in grouße Tei vom Land Soizbuag meagd ma scha, wia as Westmiddlboarisch ins Ostmiddlboarische iwagäd: (Soizbuaga Land eha Omb, Obaesderreich eha Wmb) 
* "aa" is zwa nu "oa": * broad schtod braad
* gloa stott glaa
* kummt stott kimmt
* owa es is de westmiddlboarische Veabendung scha weggfoin:
** mochn stott macha/mocha
** kaufm stott kaffa/kauffa  (*a* nach *f-* sogd ma heit nuaa no in Bayern und im Müi- und Woidviadl)

Ois des guid freile ned fia Städt, wei ma do nia song ko, vo weicham Tei vom boarischn Sprochraum de jeweijige Stod beeinflussd wiad. A boa Beischbui:

* Bassau westmiddlboarisch
* Inglstod westmiddlboarisch
* Landshuad westmiddlboarisch
* Linz ostmiddlboarisch
* Minga westmiddlboarisch
* Rengschburg westmiddlboarisch
* Soizburg west- und ostmiddlboarisch

In manchane Städt, wia voa oim in Minga, wead fost nua no hochdeitsch gredt.

Nu wichdige Regln fia'd Ausschbroch/"L-Vokalisiarung":

Sidlichs Niedabayern, Innviadl, Owabayern:

* -ui:
** Des guidt
** schbuin
** vui

Reodoi, Boarischa Woid, Innviadl, Chiemgau:

* -êi (bzw. -öi):
** Des gêydt
** schbêin
** vêi

Rupertiwingge, Beachtsgoana Lond, Soizburg:

* -ii:
** Des giit
** schbiin
** vii
                                  
Muidoafa Raum sowia Flachgau (Soizburg):

* -oi:
** d'Hêifdn = d'Hoifdn
** gêib = goib
** schnêi = schnoi

De Meglichkeid as boarische -oi zun bedona is grod in a boa Regiona vo Obabayern ibli.
Simboch am Inn

**Simboch am Inn** (amtli: **Simbach a.Inn**) is a Ståd im Sidn vo Niedabayern, fosd fuchzen Kilometa esdle vo da Mindung vo da Soizach in Inn. Simboch is desweng genau an da boarisch-äsdareichischn Grenz, de wo in da Middn vom Inn laufd. De boarischn Nachbagmoana han Kirchdoaf am Inn, Reid, Stumbeag und Widdibreidt. D'äsdareichische Nachbagmoa is Braunau.

## Gschichd

Simboch wiad ois *Sunninpah* zun easdn Moi 927 uakundlich gnennd. Zum End vom 18. Joahundád 1777/1779 is as Innviadl oan Äsdareich obgem woan, aíso is fia d'Umgebung vo Simboch as Wiatschafts- und Verwoitungszentrum Braunau am Inn weggfoin. Ois Reaktion foangd oawa vo dea Zeid aa da wiatschaftliche Aufschwung fia de Grenzstod oa.

As gräsde Wachstum dalebd Simboch noch'm Bau vo da Zugschdregg Minga - Simboch - Braunau - Linz - Wean. Da greose Grenzbahof bringd unda andam Wiatschaftsundanehma dazua, si dodn azunsiden, zum Beispüi de deitsche Heraklith AG, awa drodsdem wan de Zugschdreggan herenda- und drendahoi vo da Grenz lang da gräsde Awaddgeba z'Simboch, desweng is Simboch d'"Eisnbanastod" gnennd woan. 1951 is Simboch zu oana Stod gmochd woan und is nachad de jingsde Stod im Landkroas Reodoi-Inn.

A Baustui bschdimmd as Zendrum vo Simboch: da Jugndstui. Ois as makandasde Beispui fia des guid s'Rodhaus. S'is in de Jar 1988/1989 renoviad woan.

## Religiona

D'heifigsde Konfession z'Simboch is d'reemisch-kaddólische. S'gibd z'Simboch aa á evângelische Pfarrgemeinde, zu dea olle Evoangelischn vom sidlichn Schdiggal vom Loandgroas Reodoi-Inn keman.

## Eingemeindungen

Wia d'boarische Gebiádsendarung 1972 woar, hán dee Gmoana Kiachbeag, Eggsschden und Ealoach noach Simboach êigmeindt won.

## Woppn

De Wêin zoang án Inn und d'Bruggá is da wichdiga Weg iwan Fluss noch Äsdareich. Am Stammwoappn vo dee Groafn vo Toerring hán de drei Rosn ausagnumma. Dees Gschlechd hod de Hofmoarksheaschofd seid 1647 ghod. Wia de Stod 1743 bei dá Schlochd z'Simboch foasd goanz zoamghaud won is, hoam dee Groafn vo Toerring fian Widáaufbau gsoagd.
Wattn

**Wattn** is a Kartnspui füa zwoa bis vier Leid. Gspuid weads mid 32 (deitsche) Spuikartn, de wo aber ned olle ausgebn wern. Desweng guits ganz streng ois vabotns Glücksspui. Des Wort *Wattn* leit se wahrscheinlich vom welschen *battere* ob, bedeit oiso so vui wia 'schlogn*. Wattn kennans in [[Obabaian|Ober]]- und [[Niederbayern]], in da [[Obapfoiz]], im Westn vo [[Österreich]] und in [[Südtirol]], aba de Spuiregln san überoi recht unterschiedli.

== Spuiregln ==

Meistens wird zu viert g'watt. Die zwoa, die se kreizwärts gegnüber sitzen, spuin zamm. Da Spieler rechts vom Geber deaf nochm Mischn a Packl Kartn obhem und nochschaun, ob de unterste Kartn a Kritischer ist (schaug untn), de deaf er na g'hoitn.

Jeda kriagt fünf Kartn. Da Spiela links vom Geber deaf an Schlog onsogn, oiso an Wert vo ana Kartn ([[Ober]] oder [[Kine]] und so weida), da Geber deaf nachad a [[Farb]] osogn ([[Gros]], [[Herz]], [[Oache]] oder [[Schoin]]). Nochm Osogn ist für des Spui de Reihung vo de Kartn festglegt. Des san da Herz-Kine ("Max"), da "Belle" (a "d´Wejn" oda "Welle" gnennt) = da Schoin-Simma und da "Spitz" oda "Soichl" (=Oache-Simma), de drei Gritischn, de san oiwei de drei hächern. Na kimmt de Kartn, wo Schlog und Farb ogsogt san (de hoaßt ma an Hauwe - Haubt[[trumpf]]), nacha kemman gleichwertig de andern drei Kartn, wo da Schlog ogsogt is, nache olle Kartn, wo d'Farb ogsogt ist (nocharanand [[Sau]]-Kine-Oba-[[Unta]]-Zehna-Neina-Achta-Simma), und am End olle andan Kartn (aber innerhoib vo da Farb wieder nocharanand Sau-Kine ...).

Da Spiela links vom Geba spuit aus. Nacha gehts linksumma weida. Ma muas koa Farb zugebn. Wenn zwoa Kartn gleich vui wert san, hod der Recht, wo zeascht ausgspuit hod. Wer an Stich gmacht hod, spuid s'naxte Moi aus.

Wer zeascht drei Stich hot, gwinnt. Des gibt dann zwoa Augn. Boi ma moant, ma ist guad, kun man a ausschaffa, oiso da andern Partei sogn, sie soin aufgebn. Boi s des net machan, guits Spui drei Augn. De ausgschafftn kinnan aba a *viere* sogn, bois moanan, dass sie des Spui gwinnan, nacha kinnan de easchtn aufgebn (d' Kartn wegschmeissn) oda soiba *fünfe'' sogn und so weida.

Wer z'eascht 15 Augn hot, hot gwunna und griagt, wo zuvor ausgmacht war (an Eiro, a Bier oder an Schnaps). Wert mehra wia zwoif Augn hot, ist "gspannt" und guit von Haus aus ois ausgschafft.

Beim Wattn deaf ma zsammdeitn und mit seim Mitspieler redn', wos ma fia Kartn hot. Des deaffan de andern ned spanna, drum ist Wattn eigentli so lustig.

## Schau aa

* Bejhmisch Wattn
* Boarische Spoatoartn
De boarische Wocha

D **Wocha**tach hom in da Antike noun orientalischn Vorbüld d Nama vo de Planetn krejgt. Grod asu hom widerum de zougordnatn Getter ghoissn. D Germanen hom nou d Nama vo eanere entsprechadn Getter fir dej agsetzt. Sprouchwissnschaftle gsogt han des jewals Leniwasetzunga. In da kristlinga Zait nou han ar a por neie Nama entstondn.

In Boarischn homse a por Werter as da olthouchdeitschn Zait nu lenger daholtn wej in Standarddeitschn. Des is asu ba de boarischn Kennwerter *Irta* und *Pfinsta*. S olte Wort *pferintag* ko'ma in Bayern haintzatoch nemmer nouwaisn.

## D Wochatach af Boarisch

## Beleg

* Manfred Renn, Werner König: *Kleiner Bayerischer Sprachatlas*, Deutscher Taschenbuch Verlag, Minga, 2006, ISBN 3423033282 (S. 102 - 105)
* Friedrich Kluge, bearb. v. Elmar Seebold: *Etymologisches Wörterbuch der deutschen Sprache/Kluge*, Walter de Gruyter, Berlin/New York, 2002, 24. Auflage, ISBN 3110174731
* Ludwig Zehetner: *Bairisches Deutsch*, Heinrich Hugendubel Verlag/edition vulpes, Kreuzlingen/Minga/Regensburg, 2005, ISBN 3980702871
* Ludwig Zehetner: *Das bairische Dialektbuch*, Verlag C.H.Beck, Minga, 1985, ISBN 3406305628 (S. 57)
* Werner König: *dtv-Atlas deutsche Sprache*.  Deutscher Taschenbuch Verlag, Minga, 2004, ISBN 3423030259
* *Sprechender Sprachatlas von Bayern*: https://web.archive.org/web/20120629002123/http://sprachatlas.bayerische-landesbibliothek-online.de/

## Schau aa

* S boarische Jouer
* Boarische Sproch
* Bsundaheitn im boarischn Vokabular
Ostmiddlboarisch

**Ostmiddlboarisch** oda **Ostmiddlbairisch** (dt.: **Ostmittelbairisch**) nennd ma de boarischn Dialekt, de wos ma in Wean und in an Großteu vau Owa- und Niedaestareich, im Noadn vom Buagnlaund, in da Owasteiamoak und in da Stod Soizburg redn duat. Stoak vaafocht kennt ma des Ostmiddlboarische min **Estareichischn** gleichsetzn, in da Praxis is des owa vü differenziata zum seng.

Des Zentrum vaum Ostmiddlboarischn is Wean, vau wo de Entwicklung ausgaungan is. Da Einfluss vaum Weanarischn mocht si owa inzwischn praktisch iwaroi im boarischn Sprochgebiet vo Estareich bemeakboa. Auf da aundan Seitn gibts aa im aissastn Ostn vo Estareich Leit, de wos beispüsweis stott "ans, zwa" "oans, zwoa" song. A exakte Gebietsaufteulung zwischn Ostmiddlboarisch und Westmiddlboarisch is desweng in Östareich praktisch ned meglich. Natialich gibts vaschiedane Schwaapunkt. In Wean heat ma praktisch ka Westmiddlboarisch, obwoi's davau no Restln gibt (z.&nbsp;B. 'Haisal am Roa' bzw. 'Häuserl am Roan'), in Westobaöstareich und im Soizburga Laund heat ma nua gaunz wenig Ostmiddlboarisch.

## Beispü

## Beleg
* Hartmut Traunmüller: ''Der Vokalismus im Ostmittelbairischen''

## Im Netz
* Remaraweng Boarisch: Der bairische Sprachraum
Boarische Oatsnama (Listn)

S'gibt im boarischn Sprochraum a bo Endunga, de was in vui vo de Staddal, Deafal und Weila voakemand:
* **-brunn** - zum Beispui
** Grosbrunn (Landkroas Minga)
* **-ing** - zum Beispüi:
** Bogging (Landkroas Bassa)
** Earing (Lankroas Reodoi-Inn)
** Efading (Bezirk Efading)
** Freising (Landkroas Freising)
** Grefefing Landkroas Minga
** Oidäding (Landkroas Oideding)
** Obahofing (Gmoa Boing, Landkroas Traunstoa)
** Golling (Bezirk Hallein)
** Scharing (Bezirk Scharing)
** Dagglfing (Minga)
** Liesing (Wean)
** Dingoifing (Landkroas Dingoifing-Landau)
** Pasing (Stodtei vo Minga)
** Schlaming (Bezirk Liazn)
** Stearzing (Bezirksgemeinschoft Wippdoi)
** Untergiasing (Stodtei vo Minga)
** Trudaring (Stodtei vo Minga)
** Leonding (Schtod im Beziak Linz-Laund)
** Pasching (Gmoa im Beziak Linz-Laund)
** Pucking (Gmoa im Beziak Linz-Laund)
** Oftaring [Gmoa im Beziak Linz-Laund)
* **-ham** - zum Beispüi:
** Beagham (Landkroas Reodoi-Inn, Gmoa Kiachdoaf)
** Fraham (Bezirk Efading)
** Seeham (Bezirk Soizburg-Umgewung)
** Minichham (Landkroas Reodoi-Inn, Gmoa Earing)
** Stammham (Landkroas Oidäding)
* **-beag** - zum Beispüi: 
** Reichasbeag (Bezirk Riad im Innkroas)
** Hagglbeag (z'Bossa)
** Kiachbeag (Landkroas Reodoi-Inn bzw. Bezirk Riad im Innkroas)
** Owanbeag (Bezirk Riad im Innkroas)
* **-feidn/-födn/-foidn** - zum Beispüi: 
** Eggnfeidn (Landkroas Reodoi-Inn)
** Hewadsfeidn (Landkroas Reodoi-Inn)
** Soiföin am Stoanan Mea (Bezirk Zöll am See)
* **-doaf/-duaf** - zum Beispüi: 
** Kiachdoaf (Londgreis Reodoi-Inn bzw. Bezirk Riad im Innkroas, Kiachdoaf a. da Krems Beziakshaubtschtod im Beziak Kiachdoaf im Traunviatl)
** Gänsanduaf (Bezirk Gänsanduaf)
** Pädaschduaf (Bezirk Mödling)
** Degndorf (Landkroas Degndorf)
** Mallersdorf (Landkroas Straubing-Bong)
* **-kiacha/-kiachn** - zum Beispüi: 
** Buagkiacha (Bezirk Brauna am Inn bzw. Landkroas Oidäding)
** Pfakiacha (Landkroas Reodoi-Inn)
** Griskiachn (Bezirk Griskiachn)
** Föikirchn an da Doana (Bezirk Urfahr-Umgewung)
** Pleiskircha (Landkreis Altötting|Landkroas Oideding)
** Weißkira im Attagau (Bezirk Vöcklabruck)
* **-hausn** - zum Beispüi:
** Buaghausn (Landkroas Oideding)
** Lambrechdshausn (Bezirk Soizburg-Umgewung)
** Woifradshausn (Landkroas Bad Däiz-Woifradshausn)
** Mauthausn (Bezirk Perg)
* **-woid** - zum Beispui
** Greawoid Landkroas Minga
Bhutan

**Bhutan** is a asiatischs Kinigreich im Himalaja, des zwischn Kina und Indien liegd. Bhutan hod 750.125 Eihwohna (Stond: 2016), d'Haptstod hoassd Thimphu, d'Wearung Ngultrum.

As Voik is tiaf religiös im Buddhismus vawuazld. Es gibd vui Templ und so gnennd "Oaschlecha". A Saubreiss is a spezieje Form vo om Breissn, der wo bsonders bled is. De Amtssproch is Saubreissisch, a Untaoat vom Hochdeitschn.

## Beleg
Kontinent

**Kontinent** (vo lat.: *(terra) continens*, wärtli *zammahängends Land*) hoasst ma a grosse gschlossane Landmassn vo da Erdn. Es gibt owa koane strengan Kriterien dafir, wos a Kontinent is, deshoib gibts do aa untaschiedlich Osichtn. Landlaifig wean siebm Regionen ois Kontinente klassifiziat (vom grässtn bis zum kloanstn): Asien, Afrika, Noadamerika, Siidamerika, Antarktika, Eiropa und Australien.

De Kontinente vo da Erdn mocha insgsamt 29 Prozent vo da Erdoberflächn aus, da Rest san Ozeane, Meere und Inseln.

## Vagleich vo de Kontinente

## Beleg


## Im Netz
Schweiz

De **Schweiz** oda amtle: **Schweizerische Eidgenossenschaft** is a eiropäischer Binnenstaat zwischn Deitschlaund, Estareich, Italien und Fraunkreich. Im Ostn liegt s fimfte Nochboalaund, Liachtnstoa.

In da Schweiz redt ma Schweizadeitsch, Franzesisch, Italienisch und a bissl Rätoromanisch. Boarisch wiad tatsächli a gschprochn in de Gemeinde Samnaun in Graubünden, genauer gsog a oat Tirolarisch. Dee Bundesverfassung der Schweizerischen Eidgenossenschaft legt koa Haptstod fest; da Sitz vo de Bundesbehörden (Regierung und Parlament) is de Bundesstod Bern. D'Schweiz besteht aus 26 teilsouveräne Kantone, hot 8,3 Milliona Einwohna (2015) und is a reichs Laund.

D'Schweiz is eascht voa kuazm zua UNO kemma, bei da EU sans net und werns woascheinli a net boid dazuageh. Zoihn duat ma mit Schweiza Fraunkn.

## Kantone

In da Schweiz gibts 26 Kantone. Traditionej wean de Kantone ois "Stende" (frz.: *etats*) bezeichnet. De Schweiz kultiviat - im eiropejischn Vagleich - an auspregtn Fedaralismus.

Omeakunga:

:In Klamman jeweis da Rang
:**1** Stand: 31. Dezemba 2009
:**2** km²
:**3** Einwohna pro km², Stand: 31. Dezemba 2009
:**4** Sitz vo da Regiarung und vom Parlament; Sitz vo da Justiz und Polizei is Trogen
:**5** Stand: 5. Aprui 2009
:**6** Waun da *Bundesbriaf vo 1291* ois Grindung vo da Schweiz ognumma wead.

De zwoabuachstobign Kantonsobkiazunga (Sigel) san vabroadd; zan Beispü sans fia Autokennzeichn vogschriem und wean in da *ISO 3166-2:CH* vawendt (mitn Präfix «CH-», zum Beispü *CH-SZ* fian Kanton Schwyz).

## Beage

In da Schweiz gibts vü hoche Beage, de maunchmoi weit üba 4000 Meta hoch san.

## Beleg
Fuaßboi-Wäidmoasterschaft 1954

De **Fuaßboi-Wejdmoastaschaft 1954** ghert zu de greßten Sporteafoige vum Deitschland.

Deitschland hod do nämlich an easchtn Wejdmoastaschaftstitl im Fuaßboi ghoit. In da Vorrunde homs nu gecha die "unschlogbarn" Ungarn mit 3:8 glott valurn, im Finale worns dannat wieder hintn, mit null zu zwoa doch dann hoda Morlock vom Glubb as 2:1 gschossa, und da Helmut Rahn hod dann nu zwoa Dore gschossa und is so da Held vu Deitschland worn.

Die Estarreicha han bei da WM 1954 bis ins Hoibfinale kumma. Da hams dann a 6:1-Klatsche gecha die Deitschn kriecht. A poar sagn aba, dei worn bloß vum anstrengaden Viertelfinole gecha de Schweiz platt.

#### Gruppe 1

#### Gruppe 2

#### Gruppe 3

#### Gruppe 4

## Eagebnis
#### Finalrunde
1 Sieg noch Valängarung

## Literatua
* Andreas Bauer: *Das Wunder von Bern. Spieler-Tore-Hintergründe. Alles zur WM 54.* Wißner-Verlag, Augschburg 2004, ISBN 3-89639-426-6
* Christoph Biermann et. al.: *1954 Deutschland. Süddeutsche Zeitung WM-Bibliothek.* Süddeutsche Zeitung, Minga 2005, ISBN 3-86615-153-5

## Im Netz

* Hoamseitn vo da FIFA zua WM 1954
* Details zua WM 1954 auf Fussballdaten.de
* „Das Wunder von Bern“: Umfangreiche Seitn zum Thema
* Film zur Fußballweltmeisterschaft 1954
* Audiomitschnitt vom Zimmermann in Lego nochgstejt
Mensch (Begriffsklearung)

**Mensch** stehd fia:

* Da Mensch maskulinum (pl. De Menschn), is innahoib vo da biologischn Systematik a hehans Spoviech aus da Ordnung vo de Primatn. Es ko a a Manaleit gmoat sei.
* S´ Mensch im Boarischn neutrum ! (pl. D´ Menscha) , im Boarischn zuasetzlich a Weibsbuid, a ledigs Madl oda a jungs Diandl (Deandl).
* D Menschenn femininum (pl. d Menschenna) is a Weiwaleit in Soizbuaga Diaklekt, in Pinzgau oda Pongau mindestens.
Wei

A **Wei** is de eawochsane Foam vo om Menschn, dea wo aus biologische oda psychosozioin Grind ois *weibli* (vgl.: Weiwal) ogseng wead oda se sejwa so siachd.
 
As Woat **Wei** kimmd van oidboarischn *wîp* (*de Vahuide*). Heitz'dogs is des Woat Wei sejbst in Bayern neama in olle Bereich gebraichli. In de "bessan Kroas'" setzd se ollewei meahra as gleichbedeidnde Woat: **Frau** vo *frouwe* (sejwe Zeid, moand olladings de Weiba vo de Odling) duach. Des kimmd dohea, doss im Deitschn im Gengsotz zan Boarischn as Woat Wei imma meahra obfälli brauchd wead.

## Zitat


## Schau aa

* Mensch
Mensch

Da **Mensch** (lat.: *Homo sapiens*, weisa Mensch) is innahoib vo da biologischn Systematik a hehans Spoviech aus da Ordnung vo de Primatn. Ea gheat zua Untaordnung vo de Trocknnosnoffn (Haplorrhini) und do zua Famij vo de Menschnoffn (Hominidae). Da Mensch is de oanzige bis heit iwalebende Oart vo da Gattung *Homo*. Ea hod si vor ebba 200.000 bis 100.000 Joarn in Afrika, vamuatli ausm *Homo erectus* und iwa a ois archaischa *Homo sapiens* gnennde Mosaikform entwicklt. Da Nama *Homo sapiens* is 1758 duachn Carl von Linné in da zehntn Auflog vo seim Werk *Systema Natura* prägt worn.

## Da Mensch ois Tei vo da Natur

Bis in de spadn 1980a Joar san de Orang-Utans, de Gorillas und de Schimpansn in da Famij vo de *Menschnoffn* (Pongidae) zammagfosst worn und da Famij vo de *Echtn Menschn* (Hominidae) gegniwastejt worn. Genetische Vagleiche ham oba zoagt, dass Schimpansn und Gorillas mitn Menschn nachanda vawandt san, ois wia mit de Orang-Utans; seitdem wern Menschn, Schimpansn und Gorillas nebst ian fossiln Vorfahrn zu am gmoasamen Taxon zammagfasst (Hominidae) und des nems Taxon vo de Orang-Utans (Ponginae) gstejt.

## Literatua

* Charles Darwin – *[https://web.archive.org/web/20090711124825/http://caliban.mpiz-koeln.mpg.de/~stueber/darwin/werke05/index.html Die Abstammung des Menschen]*, Schweizerbart, Stuttgart 1871 (easchte deitsche Ibasetzung), Fischer Taschenbuch, Frankfurt am Main 2005, ISBN 3-596-50900-9.
* Friedemann Schrenk: *Die Frühzeit des Menschen. Der Weg zum Homo sapiens.* C. H. Beck, 5., Neiauflog, Minga 2008, ISBN 978-3-406-57703-1.

## Im Netz

* Vagleich vo Menschaffn und Mensch
* Stammesgeschicht vom Menschn
Ohropax

**Ohropax** is da Nom vo ana deitsche Firma und vo de Ohrnstepsl aus Wox, de wo do produziat wean.

De Ohrnstepsl sand so kloane Wutzl, de wo ma si ins Ohrwaschl stopft. Se sand firn Lärmschutz do. Ohropax wern ned hii, ma ko de Wuzl iwaroi eiklemma oda zakwetschn, owa noch ziaka dreissg Minutn hommand si se wiera zruggeformt. Wann amoi z vui Schmoiz dro is, ko mas aa waschn. Da Nom vo dem Zeig wui drauf ospuin, dass ma in Friedn (*lat: Pax*) schlaffa ko wann ma de in de Ohrn drinnad hod.

## Im Netz
* Hoamseitn vo da Ohropax GmbH
* *[http://www.welt.de/print-welt/article197278/Kuenstliche-Ruhe.html Künstliche Ruhe]*, Artikel in der *Welt* über 99 Jahre Ohropax
* *[http://www.taz.de/pt/2007/03/28/a0165.1/text Endlich Ruhe. Eine persönliche Liebeserklärung zum hundertsten Geburtstag der Firma Ohropax]*, Artikel in der *taz*
Kesten

De **Edlkastanie** is a Kastanienbaam mit essboan Frichtn, de wos ma Maroni nennt. In Sideiropa woan de Maroni bis ins 19. Joahundat a wichtigs Noarungsmittl.

## Galerie

Datei:Chestnut02.jpg|Maroni aufgmocht
Datei:Castanea sativa 20050703 433.jpg|Bliah vo da Edelkastanie
Datei:Maroni dh 051216.jpg|Maroni aus Italien, gschöt und gschnittn
Datei:Esskastanie_fg01.jpg|Maroni ausn Mittelrheintoi
Datei:Castanea-sativa.JPG|Kastanienbaam beim *Monte Padrone*, Korsika
Datei:Edelkastanie (Castanea sativa) 2.jpg|Kastanien am Baam
File: Castanea sativa MHNT.BOT.2006.0.1272.JPG|Castanea sativa
Semf

**Semf** is a schoafes Gwiaz, des wos aus de Keandln vo weißn, braunen und schwoazn Semf gmocht wiad. Zum Kaffa gibts Keandln, Puiva oda featig in der Tube oda im Glasl. Gonz wichtich is da Semf ois Beilog zu Wiascht, Lebakaas oda ondern Grüweak.

Im Kriag hots a bülliche Semfsemml gem. Des woa afoch a Semml mit an siaßn oda an schoafm Semf.

## Tofesemf

De gresste Vabreitung findt Semf scho imma ois Pastn vaorwat, weu si de Scheafn so am bestn entfoitn kaun. Traditionö wiad da Semf dazua mit Traummost vamischt, wos a zu seim lateinischn Naum *mustum ardens* (brennenda Most) gfiat hod. Davo kummt aa de englische Bezeichnung *mustard*.

### Suatn

*Mittlschoafa Semf
*Schoafa Semf
*Siassa Semf
*Rotisseur Semf (grob Semf, deswegn ned hitzeempfindlich und ideal fias Grüfleisch)
*Dijon-Semf (schoaf und fein, z. B. Estragonsemf)
*Englischa Semf (bsundas schoafa Semf)
*Kremsa Semf (groba Semf, mit Weinessig und unvagoran Weinmost aus da Region Krems gmocht)
*Mostrich (stott Essig mit unvagoran Most gmocht)
*Violetta Semf (franzesische Variantn vom violettn Semf)

## Schau aa
* Schoafa Semf
* Siaßa Semf

## Im Netz

* Vabaund vo da Essig- und Semfindustrie
* Woankunde
Kibara

**Kibara** (Polizistn), aa **Kiwara**, san umgaungssprochlich de Bezeichnung fia Bedienstade, de wos im Dienst vo effentliche Keapaschoftn (Stoot, Laund, Gmoa) stenga und fia Aufgom im Sichaheitswesn zuaständig sa. Weibliche Kibara (Politessn) wean in Wean ois **Duttlsheriff** bezeichnet. De Gsaumtheit vo de Kibara nennt ma **Kibarei** (Polizei).

Da Begriff Kibara is a Obabegriff fia bestimmte Aumtsdräga, wia zan Beispü fia foigande Beruafsgruppm:

* Polizeivoizugsbeamte in Deitschland, Exekutivbedienstete in Östareich 
* Wochpolizistn
* Stodpolizei, Oatspolizei
* Bedienstade vom Ordnungsaumt, vo da Ordnungsbeheade oda vom Kommunaln Ordnungsdienst

## Heakumft
Uaspringlich san nua de Kommissare vo da Sittnpolizei ois "Kobara" bezeichnet wuan. Des Wuat kummt nämlich vom jiddischn kowo, des wos Puff haaßt.
Beziak Bodn (Niedaöstareich)

Da politische **Beziak Bodn** (aumtli: **Bezirk Baden (Niederösterreich)** im Industrieviadl is da vo da Eihwohnazoi gressde Beziak in gaunz Niedaöstareich. Bsundas bekaund is a duach seine Thermalquön und sein guadn Wein. Da Beziak is mid da westlichn Höftn im Weanawoid und mid da estlichn im Weana Beckn. Im Ostn grenzd ar aa auns Buagnlaund. Bodn hod 30 Gmoana, davo san fimf a Stod und 18 a Moaktgmoa.

## Gmoana

(Staund: 1. Jänna 2017)
Grossourl

**Grossourl** (amtli: **Großarl**) houd sei Woppm im Jour 1965 kriag. Es zoag a greane heroidische Erln auf an weissn Grund. De Dorstejung vo da Erln soid auf'n unbedeitndn vurdeitschn Ortsnom „Arla“ oospijn. As Erlnzeichn weist auf d' gross Rodungstätigkeit hi de vom 11. bis zan 13. Jourhundeascht eiche daueascht houd, vo dem d' Foing d' Besiadlung vom Toi gween is. D' Erln soid owa a d' grosse Bedeitung vo da Hoizindustrie vom Toi zoang. Zan Symboi sejm is no zan soung, dass d' Wurschzln vo da Erln de Bodnvabundnheit und d' Bladln an Kinderreichtum vo d' Bewoner vasinnbijdlichn soind.

## Eihwohna

Grosslourl houd seid da Mittn vo d' 1930er Jour an steting Bevejkarungszuawoggs daleeb. Alloa in de Jour vo 1923 bis 1934 houd Grossourl 266 noiche Eihwohna dazuakriag.

Oofong 2007 homd in Grossourl 3.728 Leit gleeb. Nouch da letztn Voikszälung vo 2001 houds 3.634 Leit gem, doudavo sand 5 % nid in Esterreich gebourn. 4,5 % vo d' Grossourler sand koane esterreichischn Stoutsbirger. 51 Leit sand vo tirkischer Herkunft und 57 Leit sand aus'm ehemoiing Jugoslawien (Kroazien, Bosnien-Herzegovina, Serbien, Montenegro und Slowenien). 32 Eihwohna sand deitsche Stoutsbirger.

### Religion

Da Grosstoae vo d' Grossourler (95 %) gheascht da remisch-katolischn Kirch oo.

## Beleg


## Im Netz

* Turismusinformazion Grossourl
* Turismusvabond Grossourl
* Morktgmoa Grossourl
De Greanan (Östareich)

**De Greanen - De greane Alternative** is a politische Partei in Östareich, de wos 31&nbsp;Joahr ois Oppositeaunspartei im östareichisch'n Parlament vatret'n woa'r und 2017 mit 3,8% in Einzug in Nateonäuråt vapasst håt. Nach da Nateonäuråtwahl 2019 san's mit 13,9% wieda ins Parlament eizogn und bildn nach Koaltions- und Regierungsverhandlungen gemeinsam mit da ÖVP seit Jänna 2020 de österreichische Bundesregierung. Eana Parteivuasitzenda is da Werner Kogler, weu nåch da Nateonäuråtswoi 2017 de bisheariche Parteivuasitzende Ingrid Felipe z'rucktret'n is. 

## Grundsätz
De Greanen setz'n si b'sundas fia'n Klima-, Umwöid- und Natuaschutz ei, owa'r a fia de Mindaheit'n, d'Weibaleit und de sozeäu benåchteulicht'n Mensch'n. Eahnare Grundsätz san foigende:

* basisdemogradisch
* gewoidfrei
* ökologisch
* soledarisch
* femenistisch
* söibstbestimmt

## De Greanan im Parlament
Bei da Nateonäuråtswoi 2006 hau'm de Greanen zum eascht'n Moi meahra Stimman kriagt ois wia de FPÖ, a waunn's nua'r a Äuzal Wöhla meahra g'håbt hau'm. 2013 haum's 12,4% von olle Stimman griagt und 24 Mandat stöi'n diaf'n. 2017 hau'm de Greanen mit 3,8% in Einzug ins Parlament vapasst. 2019 sans mit 13,9% wieda ins Parlament eizogn. 

## Då schaugst
* Deitschland: Bündnis 90/De Greanan

## Beleg
Recht

**Recht** is Umnaundadeitln aun Gsetza aund obrichkeidlicha Auschofferei.

Im Gsetz gschrim is des objektive Recht, wos so allgemein formuliert is. Aus dem lossn se dann einzelne Anschprüch vo de Leid ableitn, de ma dan subjektive Rechte nennt. Des objektive Recht find ma oba net nua im Gsetz. Oft hamand d'Leid a ewig lang einfach wos gmocht und se draf verlossn, daß so bleibt, und drum muas a so so. Des nennt ma dann Gwohnheitsrecht.

S'Gsetz glangt oft net, damit ma woas wos ma deaf und wos net, weils hoid so allgemein is. Drum wiad des ganze durch de Urteile vo de Richta konkretisiert.

Undascheidn muaß ma des Recht vo da Moral, a wenns manchmoi dessoibe is. Warums des Recht gibt, woaß koana so genau. De neian Sachan gibts hoid, weils da Gesetzgeba gmocht hot. Oba wo die Grundidee herkimmt, do drüba sand se de Gelehrten net einig. D'Wurzeln sigt ma voa allem in da Philosophie und da Religion.

## Rechtsgebiete
Ofd wiad des Recht in 
* öffendlichs Recht
* Privatrecht und
* Schdrafrecht
aufteilt.

De undateiln se dann wieda in vaschiedene Gebiete. So bschteht des öffendliche Recht zum Beischbui ausm Schdaads- und Verwaltungsrecht, im Europarecht und no andana Gebiete. S'Verwaltungsrecht zum Beischbui schbaldtet sich dann wieda ins allgemeine und bsondane Verwaltungsrecht sowia ins Verwaltungsbrozessrecht af. S'bsondane Verwaltungrecht bschteht wieda ausm Kommunal-, Bau- und Polizeirecht.

## Stufnbau vo da Rechtsordnung
Recht gibts auf verschiedene Stufan. So gibts Recht, wos üba de bayerischen und sogoa de deitschn Grenzen hinaus guit, und zwar des internationale Recht. Dann gibts innerhoib vum gesamtdeitschn Recht vor allem no des Verfassungsrecht und des einfache Recht. Drunta schded dann s'Landesrecht.

## Juristischs Personal
De Leid, de wo se mid am Recht befossn und andare vor Gerichda vadredn, nennd ma Rechtsanwoit.

## Schau aa
* Rechtsgrundlogn
Satanismus

**Satanismus** is wei ned de Anbetung vom Teifi, sondan de Vergöttlichung vo de Leid vom Teifi, und kimmt vom 18. Joahundat. Is easchte Moi is a vom Robert Southey ois Schlogwuat verwendt wuan, wöra in Lord Byron in da Pfeifn rauchen woit. Des Stück "Cain" vom Byron woa des easchte satanistische Biachl, wos gebn hot.
Grattla

**Grattla (m.)** oda **Grattlare (f.)** - ma schraibt aa Krattla/Krattlare oda Kratla/Kratlare oda Grattla/Grattlarin - sogt ma zuaran oda iwaran Menschn, vo den wo ma moant oda woas, dara nix daugt.

Im Mingara Raum sogt ma Grattla hauptsächle zu am Menschn dea geizig is oda a recht a Dipfalscheißa wanns drum gäht wea wos zoihn muaß, oda zu oam, dea a recht valottats Ejßas hot. Im easchtn Foi *vahoit'a se' grattlig* oda *is grattlig* und im zwoatn 'schaugt'a grattlig aus*. 	 
			
==Heakunft==

Des Wort kummt am ehastn vo "Grattn" oda "der Kratten" (noch Schmeller). Krattn hoasd ma des Waagal vo de Krattenziaga. Mit Krattn san Tyrola [[Tandla]] zum vadantln auf [[Obabayern]] zong. Ghandlt homs mid Obst, ana Kraidn, und aufm Rückweg homs fia dahoam a  Hofnagschirr zum vadantln mitgnomma. 
In ana andana Bedeitung hoaßt ma a Köabe zum trong a Kratten.
Grattla san oiso von Urschprung her Lait, de wo in da Wejddgschicht umanadaziang und in ana Grattn hausn oda oane an Bugl drong, do wos an Zaigl drinhom, den wos vakaffan - und oft no eahna ganze Familie und an Hausstand. *'
Friara woa oiso "Grattla" ned umbedingt a Belaidigung, sondan hoid a Nama fia Tandla, de wo umanandziang.

Dass as Wort an ned ganz aso an feina Ruaf griagt hot, hängt zum oana mid da gwenlichn Oblehnung vo Fremde und da Konkurenz ois wia vo da Abschei da vo de bflegtn Handla, de wo se in da Frua in seim Haisl bessa waschn ko und aa sauwana ausschaung ko ois wia oana, der wo sei Haisl in am Wong mitdrogt, oiso vo dem oafachen, eftas dreckatn Ejßan vo de Grattla.

An andane Daklärung is da Urschprung ausn Franzesischn (wia so vui boarische Begriff), wo "*gratter qc*" se (oda ebbs) "kratzn" hoasst. Lait, de wo ma Grattla ghoassn hot, hom in armliche Vahejtnisse und ned olleweil am sauwastn glebt, oda ebba woa z gaizig warn, se zun waschn. De hom oft unta da Krätzn glittn, ana Krankat, de wo vo Milbn ausgläst wead, de wo se unta da Haudt entlang fressn, wos fuachtbar jucka duat. Need schee.

## Andane Bedeitungen
Haizadog sogt ma, nehmbai, aa "Grattn" zuaran oidn, vahaudn Audo.

Wia olle boarischn Belaidigunga ko ma "Grattla" owar aa zuaran guadn Schbäzl song. Nacha iss koa Belaidigung nimma. Zun Baischpui in da Wirtschaft, wenn oana einaschpaziert und an Stammdisch sogt: "Hawadere, es oide Grattla, kona me heahocka zu enk?". Owa fei blos, boi des Schbäzln vo eam san! Sunst kannt sei, daara oane fangt.

## Literatua
Bayerisches Wörterbuch - Andreas Schmeller, München 1872
Organisation vo de Vaoantn Nationa

De **Vaoantn Nationa** (dt.: **Vereinte Nationen**, **VN**), engl.: **United Nations** (**UN**), oft **UNO** fia engl.: *United Nations Organization* (**Organisation vo de Vaoantn Nationa**) san a zwischnstootlicha Zammschluss vo 193 Stootn und ois globaje Internationale Organisation a aunakaunds Vökarechtssubjekt.

De wichtigsdn Afgom vo dera Organisation san de Sicharung van Wödfriedn, de Eihhoidung van Vökarecht, da Schutz vo de Menschnrechte und de Feadarung vo da internationaln Zammoabat.

## Organisation

### Midglieda

193 Stootn san zua Zeid Midglieda vo de Vaoantn Nationa.

De 51 Grindungsmidglieda vo da UN im Joa 1945 woan:

Egyptn, Ethiopien, Argentinien, Australien, Bejgien, Bolivien, Brasilien, Chile, Kina, Costa Rica, Dänemark, Dominikanische Republik, Ecuador, El Salvador, Frankreich, Griachaland, Guatemala, Haiti, Honduras, Indien, Irak, Iran, Jugoslawien, Kanada, Kolumbien, Kuba, Libanon, Liberia, Luxnbuag, Mexiko, Neisääland, Nicaragua, Holland, Norwegn, Panama, Paraguay, Peru, Philippinen, Poin, Saudi-Arabien, Sowjetunion, Sidafrika, Syrien, Tschechei, Tiakei, Ukrainische SSR, Vaoanigte Stootn, Vaoanigts Kinireich Großbritannien und Nordirland, Uruguay, Venezuela und Weißrussische SSR.

Östareich is 1955 in de UN afgnumma wuan. 1973 is de Deitsche Demokratische Republik und Deitschland ois 133. und 134. Midglied beitretn, 1990 Liachtnstoa und 2001 de Schweiz.

## Im Netz

* Internationale Netzseitn vo da UNO 
* As System vo da UNO. (PDF-Datei; 46&nbsp;kB)
* 
* Deutsche Gesellschaft für die Vereinten Nationen e.&nbsp;V.
* Komitee fia a demokratische UNO
* United Nations Webcast Live-Stream und Archiv vo UN-Sitzunga
* United Nations Radio Live-Stream (Englisch u.&nbsp;a.)
* Video: Eihfiahrung in de Organisation und de Themen vo da UNO
Leit

De **Leit** san Menschn, waunns wenigstns zwaa san (a Aazoih gibz do ned). Uaspringli is do aafoch's Voik gmaant gwesn.
Natuawissnschoft

**Natuawissnschoft** (dt.: **Naturwissenschaft**) is des systematische Voahom, des wos Wissn generiat und organisiat, und zwoa in nochprüfboan Eaklärungen und Voraussogn iwas Universum. Im weidan Sinn vasteht ma do drunta Forschung und Lehre und de Gsaumtheit vom so generiatn Wissn. Forschung is de methodische Suach noch neichn Eakenntnissn und de systematische Dokumentation und Vaeffentlichung in Form vo wissnschoftlichn Orwatn. Lehre is de Weidagob vo de Grundlong vom wissnschoftlichn Forschn und de Vamittlung vo Wissn iwa a Forschungsföd.

## Beleg


## Literatua

* Robert P. Crease: *World in the Balance: the historic quest for an absolute system of measurement*. New York, 2011 ISBN 978-0-393-07298-3
* 
* 

## Im Netz

* Nature News
* New Scientist
* ScienceDaily
* Science Newsline
* Sciencia
* Discover Magazine
* Euroscience Open Forum (ESOF)
Free Software Foundation

De **Free Software Foundation** (oda kurz FSF, *Stiftung fia freie Programme*) is a Stiftung, de wos 1985 vom Richard Stallman ois gemeinnitzige Organisation grindt wuan is, um Freie Software zum feadan und Kapital dafia zum saumen.

Bis in de 1990a Joa san voa oim freie Programmiara untastitzt wuan. Weus inzwischn gnua freie Programmiara gibt, konzentriat si de Orwat voa oim auf rechtliche und strukturölle Frogn vo da Frein Software-Szene.

## Orwat vo da FSF
De Hauptaufgob vo da FSF is de finanziölle, personölle, technische und juristische Untastitzung vom *GNU-Projekt* (d. h. nebm da Software aa de Lizenzen *GPL*, *LGPL*, *AGPL* und *GFDL*).

### Kampagnen

* *Defective by Design*: Kampagne gegn de Digitale Rechtevawoitung (engl. *Digital Rights Management*, *DRM* vo da FSF ois *Digital Restrictions Management* bezeichnet) 
* *Badvista*: Kampagne gegn de Voaherrschoft vo *Microsoft Windows*.

## Beleg


## Im Netz

* Free Software Foundation Europe
* Linux, Open Source und die Philosophie der Free Software Foundation – Essay vo Joachim Korb
* offiziölle Netzseitn (englisch)
* gnu.org, Free Software Definition (englisch)
* gnu.org, „Why Software Should Not Have Owners“ – Aufsatz vo Richard M. Stallman (englisch)
* gnu.org, Philosophy of the GNU Project (englisch)
Esoterik

**Esoterik** (vo griachisch *εσωτερικός*, *esoterikós*, „innalich“) is da Übabegriff fia geheime philosophische Learen, des wos nua aan klaanan Kraas vo Eingeweihtn zuagänglich san. Im weidan Sinn vasteet ma drunta jeds mystisches  Geheimwissen und jede Methodn zua spirituön Söbstvawiaklichung, oiso a braads Spektrum vo okkultn Learen und Praktiken.

Nebm Kritik vo de Wissnschoftn zwengan Maungl aun Nochvoiziagboakeit gibts aa no de Kritik am *„Supermarkt vo da Spiritualität“*: Des maant, dass spiritölle Traditionen, de wos in vaschiednan Kuituan im Lauf vo Joahundatn enstaundn san, in da Konsumgsöschoft zua Woare wean. Dabei wean vaschiedane Technikn obaflächlich vamischt, Trends und Modn wexln si schnö ob und da ursprüngliche Sinn bleibt dabei oft auf da Streckn.

## Beleg


## Literatua
* Antoine Faivre und Wouter J. Hanegraaff (Hrsg.): *Western Esotericism and the Science of Religion*. Peeters, Löwen 1998, ISBN 9042906308
* Nicholas Goodrick-Clarke: *The Western Esoteric Traditions: A Historical Introduction.* Oxford University Press, 2008, ISBN 0-19-532099-9
* Wouter J. Hanegraaff in collaboration with Antoine Faivre, Roelof van den Broek and Jean-Pierre Brach (Hrsg.): *Dictionary of Gnosis & Western Esotericism*. 2 Bände, Brill, Leiden/Boston 2005, ISBN 90-04-14187-1
* Rüdiger Hauth: *Taschenhandbuch Esoterik. Von Bachblüten bis Yoga: Ein kritischer Leitfaden*. R. Brockhaus, Witten 2007, ISBN 3-417-20675-8 (aus protestantischer Sicht)
* Arthur Versluis: *Magic and Mysticism: An Introduction to Western Esotericism*. Rowman & Littlefield, Lanham (MD) 2007, ISBN 0-7425-5836-3
* Gerhard Wehr: *Gnosis, Gral und Rosenkreuz. Esoterisches Christentum von der Antike bis heute*. Anaconda, Köln 2007, ISBN 978-3-86647-093-4

## Im Netz
* 
* 
* *[https://web.archive.org/web/20100418160723/http://www.esoteric.msu.edu/ Esoterica]* Zeitschrift für die wissenschaftliche Untersuchung von Esoterik (**)
* Literatualistn vo da Gesellschaft fia Anomalistik zu Esoterik und neien religiösen Bewegungen
* Martin Lambeck: *[https://web.archive.org/web/20090112195227/http://www.gwup.org/lambeck/esoterik.html Esoterik und Physik]*
Dofespitz

Da **Dofespitz** (dt.: **Tafelspitz**) is a Essn vau da Weana Kuchl. Es bstähd aus an gaunzn Stickl Knepfl oda Schlegl (Schwanzstickl vau da Kuah), des wos in ana Suppnbriah kochd wuan is und in Scheim gschniddn seaviad wiad. Dozua gibd's ofd an Opfe- oda Semmegree und an Eadäpfeschmoan. De Suppnbriah gibd's meistns aa no dozua.

## Literatua

* Ingrid Haslinger: *Tafelspitz und Fledermaus. Die Wiener Rindfleischküche*, Verlag Mandelbaum, Wean 2005, ISBN 3-85476-167-8.
* Richard A. Zahnhausen: *Was aß Baron von Trotta wirklich zu Mittag? Anmerkungen zum Tafelspitz und zur longue durée des gekochten Rindfleisches in der Wiener Küche*. In: *Wiener Geschichtsblätter* 58, 2003, , S. 81–93.

## Im Netz

* Dofespitz, mid a boa Gschichtln umadum

## Beleg
Karntn

**Karntn** (amtli: **Kärnten**, slowenisch: *Koroška*) is s siadlichste Bundesland in Estareich. D Hauptstod is Klognfurt. De boarischn Dialekte, de wos in Karntn gredt wean, nennt ma Karntnarisch und de ghearn zua d siidboarischn Dialekte.

## Herkumpft vum Nom

Es wiad ognomma, doss da Nom Karntn *(Karantanien)* ausm Kejtischn (Norische Sproch) kump.

Entweda vu *carant*&nbsp;= Froind, Vawandta, d. h. dann „Land vu de Befroindetn“ (vu de kejtischn Norika). Oda vu *karanto* = „Stoa, Föls“ (vgl. Karawanken)

Des olte slowenische *Korotan* hod de sölbe Wuazl, davo kump des heitige slowenische *Koroška*.

## Eadkund

Karntn grenzt im Westn an Osttirol, im Nordwestn on Soizbuarg, im Nordostn on de Steiarmoak, im Siidn on Slowenien und on de italienischn Regionen Friaul und Venezien.

57,6 Prozent vun da Londesflächn (5490&nbsp;km²) seind vull Wold bedeckt, iba de Hölftn davo seind Fichtnforste. 15,6 Prozent (1500&nbsp;km²) seind subalpine und alpine woldfreie Vegetation, 19,4 Prozent seind Agrarflächn, 5,13 Prozent (490&nbsp;km²) Siedlungs- und Vakeasflächn, 1,14 Prozent Wossaflächn, 0,54 Prozent Gletscha und 0,28 Prozent Pistnflächn.

## Gschicht

Scho in da Antike hods aufm Gebiet vum heitign Karntn mit *Noricum* an kejtischn Stoot gebm. Vun da norischn Sproch seind no zwa Inschriftn daholtn. Spoda is do draus de remische Provinz Regnum Noricum wuan. Um 600 seind de Rema von de Slawn vatriebm wuan, de wos an Stoot *Karantanien* grindt hom.

743 kimp *Karantanien* unta de Herrschoft vu de Frankn. 976 hot da Kaiser Otto II. de Personalunion mit de Baiern aufglosn, Karntn is a Herzogdum wuan - nebs de oltn Stommesherzogtiama Bayern, Schwobm, Frankn und Sachsn. 1120 stermt de Eppensteiner aus, es kump zua da Trennung vun da Steiamoak. 1335 weat Karntn habsburgisch und mit Österreich, da Steiarmoak und Krain vaeinigt und bleip ols Kronland bis 1918 bei Österreich. Danoch is es zan Obwehrkompf gegn de Truppn vum *Kenigreich von de Serben, Kroatn und Slowena* (SHS-Staat oda aa Jugoslawien gnonnt) keman. Im Friedensvatrog vo St. Germain is des Kanaltol Italien, des Mießtal, Unterdrauburg und de Gemeindn Seelond Jugoslawien (hait Slowenien) zuagschlogn wuan. Nach'm Onschluss von Östarreich ons Teitsche Reich is no im Oktober 1938 Osttirol an den Gau Karntn ongegliedert wuan. Am End vom Zweitn Wöltkriag is Karntn vun britische Truppn bsetzt wuan. 1945 bis 1989 hot de SPÖ in Londeshauptmaun gstöllt, danoch is da Jörg Haider vun da FPÖ zum Londeshauptmonn gwöhlt wuadn.

## Kuitua

Karntn hod Schriftstöla vo Wöltgöltung aussabrocht, u. a. d Ingeborg Bachmann und an Peter Handke.

De wichtigste Literatuavaonstoltung vo Karntn san de Toge vo da deitschsprochign Literatua in Klognfuart. Do wiad aa da Ingeborg-Bachmann-Preis vagebm.

## Schau aa

* Kerntner Slówénen

## Beleg


## Im Netz

* Hoamseitn vo da Karntna Laundesregiarung
* Tourismusportal vom Land Karntn
Puff

A **Puff** is a Hüttn oda a Tö davo, wo Weiba a gaches Gschbusi mit dena åfanga, de eana gscheit Schmattes gebn. G'leit' wiad a Puff meist vo ana Puffmuada oda an Koberer, dea auf sene Menscha aufpaßt, dass kan Bledsinn machn. Voa an Puff stengan meist Asphaltschwoibn umananda und woatn duat auf a gamsigs Gigerl. Vor und nach'n Pantscherl gibts manchmoi no a Puffbrausn.

De Leid ham se oiwö was g'hoit. Grad in da Zeit von Aids is des ka Dreck. Deswegen hat de Hö' gmant das' kontrolliert wern miassn. Jez schaut oiwö a Kuberer hi und schaut nach, ob se eh ålle an Deckl ham und in an Puff oaweitn diafn.

Åndraseits is eh de Frog, ob de Deckln effektiv gengas Aids heifan, wei' ma de Infektion oft eascht Wochn spaada nochweisn ko - stattdessn moanan de Freia, se kánntn an ungschützn Vakea valanga, wei de Decklkatz' jo „sauba“ is. An Trippa zum Beispui ko ma se theoretisch trotzdem leicht eifanga, da heift koa Deckl nix. Inzwischn werd desweng meara fia „Safer Sex“ (oiso Sex mit Kondom) gworbn, ois wia dass iwatriem auf dene Deckl rumgrittn werd. Ma muass aa song, dass de „legaln“ Schnoin, de ollawei „Safer Sex“ praktiziern, wo oiso koa illegale Prostituierte, Drongsichtige oda gor Opfa vo Menschnhandl san, statistisch zu de gsindstn Menschn ghearn.

## Ondre Bedeitung af Südtirolerisch

Af Südtirolerisch hoaßt *Puff* ollerdings nebnen Ort, wou sich die Mandr mit die gekaftn Fraun vergnign, a nou „Chaos“. *„Sou a Puff“* isch also zu versteahn mit *„Sou a Durchanondr“*. Die Bedeitung hom die Südtiroulr fa die Walschn ibrnomma, die sogn aa *Che casino*, und *casino* hoaßt „Puff“.

## Im Netz
Ethik

De **Ethik** (griechisch: *ηθική [επιστήμη]*, „die Sittliche [Wissenschaft]“, von *ήθος*, *éthos*, „gwohnter Sitz; Gwohnheit, Sitte, Brauch; Charakta, Sinnesoat“, kaunnst aa mid lateinisch *mos* vagleichn) is a Täugebiet vo da Philosophie. De *Ethik* - und ois, wos aus dem aussekumman is - haaßt maraa „praktische Philosophie“, wäusasi min menschlichn Haundln ausanaundasezd. Logik, Erkenntnistheorie und Metaphysik ghead im Vagleich dazua zur „theoretischn Philosophie“.

Is Züü von da Ethik is des Aushianan und wissenschaftliche Ausoaweitn vo Noaman und Weatn.
Bregenz

**Bregenz** (**Breagaz** af Vorarlbergarisch) is de Haptstod vo Vorarlberg, am westlichstn Bundesland vo Östareich. Es liegt am Bodnsee, es wohnan 29.139 Leid duatn (2016), und es is d'Hoamad von die Festspüle am See. Dan gibts do nu in Pfända, und nach Dornbirn, ind gresste Stod vo Vorarlberg, iss ned weid. Bregenz hod a boa guade Wirtschafdn und außadem a nu d'Landesregierung. D'Leid lebm vo da Industrie und vom Fremdnvakea.

## Scho gwusst

* Da Kaisa vo Österreich-Ungarn hod an Titl "Graf vo Bregenz" trogn.
* In da Bregenza Kirchstrossn Nr. 29 befindt se mit 57&nbsp;cm Bradn s schmoiste Haus vo Eiropa.
* S Woahzeichn vo da Stod, da Martinsturm, güt ois da gräßte Zwiefetuam vo Middleiropa.
* Bregenz hod de gräßte Seebühne vo da Wöd (Stand: 2005).
* A boa Szenen vom James-Bond-Füm *Ein Quantum Trost* san in Bregenz draht woan.

## Literatua

* Dehio-Handbuch Vorarlberg (1983); ISBN 3-7031-0585-2

## Im Netz

* Stadtplan vo Bregenz
* 
* Tourismus Information Bregenz
Buddhismus

Da **Buddhismus** (Sanskrit: *बौद्ध धर्म*, *Buddha Dharma*) is a Religion und Philosophie, wo vor oim af dena Lean vom indischn Prinzn Siddhartha Gautama, oigmoa ois Buddha (da "Afgweckte") bekannt, afbaun duan. Da Buddha hod im Nordwestn vo Indien glebt, so eppa zwischnan 6. und 4. Joarhundat v. Kr.

Da Buddhismus is de viatgresste Religion vo da Eadn und is vor oim in Sid-, Sidost- und Ostasien vabroadd. In Östareich is da Buddhismus a onakannte Religionsgmoaschoft in Deitschland owa ned.

Dees Zui vo da buddhistischn Praxis is a Befreiung vom Leid ("Dukkha"), dees wo mit jedm Lebm vabundn is. Earreicht wead dees duach Einsicht, Medidation und de Befoigung vo am *Mittlan Weg*. Jede Form vo Radikalismus, wia Askese oda Hedonismus, wead obglehnt.

## Schau aa

* Mahayana
* Zen

## Beleg


## Im Netz

* 
* Digital Dictionary of Buddhism 
* Internet Sacred Text Archive: Buddhism 
* Online Netzweak vo da DBU (*Deutsche Buddhistische Union*)
* Bibliographie zan Buddhismus